Dankie aan winkelgroep vir ekstra myl | Netwerk24
Deur Elfriede, Wonderboom 09 April 2020 05:00
Ek wil graag 'n groot dankie sê aan die winkelgroep wat in die inperkingstyd weekliks 'n koop­uur vir senior burgers ingestel het.
Ek kan net dink hoe vroeg die kassiere, skoonmakers, bakkerypersoneel en veiligheidsmense moes opstaan om vir ons ouer mense gerieflike en veilige inkopies te verseker. Almal is vriendelik en op die koop toe is ons vanoggend by die deur begroet deur die bestuurder wat vir elke klant 'n orgideeplant (wat seker nou nie meer verkoop mag word nie) en 'n paaseier gegee het! Dit is nou die ekstra kilometer loop om die wêreld in moeilike tye 'n beter plek te maak. Dankie, Pick n Pay Wonderboom Junction.